கேள்வி: பூமி உச்சி மாநாடு பற்றி தகவல் சொல்.
பதில்: பூமி உச்சி மாநாடு (''Earth Summit'') எனப் பொதுவாக அழைக்கப்படும் சுற்றுச்சூழல் மற்றும் அபிவிருத்திக்கான ஐக்கிய நாடுகள் மாநாடு (''United Nations Conference on Environment and Development'', UNCED) என்பது 1992, சூன் 3 முதல் சூன் 14 வரை, பிரேசில் தலைநகர் ரியோ டி ஜெனிரோ நடந்த சுற்றுச்சூழல் தொடர்பான ஒரு பன்னாட்டு மாநாடு ஆகும். 172 நாட்டு பிரதிநிதிகள் மற்றும் சுற்றுச் சூழல் ஆர்வலர்கள் கலந்துகொண்ட இந்த மாநாட்டின் முடிவில் சுற்றுச்சூழல் மற்றும் அபிவிருத்திக்கான ரியோ பிரகடனம் மற்றும் ''வனங்களின் நீடித்த மேலாண்மைக்கான கொள்கை அறிக்கை'' ஆகியவை 178 க்கும் அதிகமான நாடுகளால் ஏற்றுக்கொள்ளப்பட்டது. மேலும் இந்த மாநாட்டின் பலனாக 1992 டிசம்பரில் ''வனங்கள் தொடர்பான நீடித்த அபிவிருத்தி ஆணையம்'' (The Commission on Sustainable Development) ஒன்றும் ஏற்படுத்தப்பட்டது.